Държавен вестник, бр. 104, 2023 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  104
2. декларация за обстоятелствата по чл. 6а, 
ал. 5, изречение второ от ЗЗДН.
(6) Комисия в състав от трима членове, 
определени от председателя на Националния 
съвет, извършва проверка на документите, 
посочени в заявлението и декларацията, и 
извършва подбор на до четири юридически 
лица с нестопанска цел, които да са част от 
състава на Националния съвет. В случаите, 
когато кандидатите са повече от четири 
и отговарят на условията в заявлението и 
придружаващите го документи, се извършва 
жребий измежду допуснатите кандидати в 
тяхно присъствие. Резултатите от проверката, 
изборът и жребият се отразяват в протокол, 
подписан от комисията и утвърден от пред­
седателя на Националния съвет, който се 
обявява на страницата на Националния съвет.
(7) В 3-дневен срок определените юри­
дически лица с нестопанска цел по ал. 6 
заявяват в Секретариата поименно основен и 
резервен член на Националния съвет, които 
ще ги представляват и които се включват в 
решението по чл. 6, ал. 4.
(8) Изборът на лицата по чл. 6, ал. 3, т. 10 
започва най-малко три месеца преди изтича­
нето на срока по същата алинея.
Г л а в а  ч е т в ъ р т а
ПРОВЕЖДАНЕ НА ЗАСЕДАНИЯТА
Чл. 9. (1) Заседанията на Националния 
съвет са открити.
(2) Националният съвет може да реши да 
проведе закрито заседание въз основа на мо­
тивирано предложение на председателя или 
по предложение на една четвърт от неговите 
членове.
(3) По предложение на председателя Наци­
оналният съвет може да провежда заседания 
и дистанционно.
(4) Дневният ред се утвърждава от пред­
седателя на Националния съвет, а в негово 
отсъствие – от заместник-председателя.
Чл. 10. Дневният ред и материалите за 
заседанията се изпращат на членовете и на 
поканените наблюдатели по чл. 6, ал. 10 не 
по-късно от 3 работни дни преди датата на 
заседанието по електронна поща и/или по 
електронен път през деловодната система.
Чл. 11. Секретариатът публикува дневния 
ред и материалите за откритите заседания на 
интернет страницата на Националния съвет 
в срока по чл. 10.
Чл. 12. Всеки член може да прави мотиви­
рани предложения за допълване на дневния 
ред на заседанията в срок до един работен 
ден преди датата на заседанието. Предложе­
нията се гласуват в началото на съответното 
заседание.
Чл. 13. (1) Членовете на Националния 
съвет или резервните членове потвърждават 
участието си в заседанието пред Секретари­
ата не по-късно от един работен ден преди 
провеждането му.
(2) В случай че поради обективни причини 
член и съответният резервен член не могат 
да вземат участие в заседанието, те могат да 
изпратят писмени становища по въпросите, 
които са включени в дневния ред. Председа­
телят ги представя пред Националния съвет.
Чл. 14. (1) Заседанията на Националния 
съвет са редовни, ако на тях присъстват 
повече от половината от членовете му или 
съответните резервни членове. В случаите, 
когато заседанието се провежда дистанционно, 
се осигурява пряко и виртуално участие на 
членовете или на съответните резервни чле­
нове при спазване на изискванията за кворум.
(2) Решенията се приемат с явно гласува­
не и с мнозинство повече от половината от 
присъстващите членове.
(3) Националният съвет може да вземе 
решение и без да бъде провеждано заседание, 
ако протоколът за взетото решение бъде под-
писан без забележки и възражения за това 
от всички членове на Съвета.
Г л а в а  п е т а
ПУБЛИЧНОСТ
Чл. 15. Националният съвет поддържа 
интернет страницата на Националния съвет 
в Портала за консултативните съвети, където 
публикува:
1. акта за създаване;
2. правилника за устройството, организа­
цията и дейността си;
3. състава на Националния съвет;
4. годишната програма;
5. дневния ред и материалите от заседа­
нията;
6. резюме от протоколите от заседанията, 
както и протоколите от заседанията;
7. годишните отчети за работата на Наци­
оналния съвет;
8. правилата, процедурите, критериите и 
условията за финансова подкрепа на общест­
венозначими проекти на юридически лица с 
нестопанска цел.
Чл. 16. Националният съвет може да ор­
ганизира обществени обсъждания по важни 
въпроси, засягащи превенцията и защитата 
от домашното насилие.
Чл. 17. Националният съвет публикува на 
интернет страницата на Националния съвет в 
Портала за консултативните съвети ежегодния 
си доклад по чл. 4 след неговото приемане 
от Министерския съвет. 
ЗАКЛЮЧИТЕЛНИ РАЗПОРЕДБИ
§ 1. Правилникът за устройството, органи­
зацията и дейността на Националния съвет за 
превенция и защита от домашното насилие 
се приема на основание чл. 6а, ал. 8 и 9 от 
Закона за защита от домашното насилие.
§ 2. Първият избор на лицата по чл. 6, 
ал. 3, т. 10 се провежда до три месеца след 
влизането в сила на правилника.
8858